proxectonos/corpus_dominio_legal_administrativo_tmp huggingface dataset:
27/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28378. Movementos de terras

INFORMACIÓN PÚBLICA CLAVE: DH W.15.28378 D. José Enrique Romero Vila con CIF XXXXXXXXX, e con enderezo en Rúa Puentes de García Rodríguez, nº 13-15, 3 º. 15570 Narón. Solicita AUTORIZACIÓN para recheo, na zona de policía do río do Foxo, no lugar de As Casarellas, na parroquia de Santa Eulalia, no T. M. de Valdoviño. As obras solicitadas consisten no recheo de parcelas para acondicionar o acceso as mesmas. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 16 de decembro do 2010. O xefe de servizo da Zona Galicia Norte Asdo.: Luís García Alonso.
27/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28150 Isabel Mosquera Blanco (O Pino)

FATIMA ANDREA PINALLA TATI Jordi Carles Leguizamon Bruixola, con DNI XXXXXXXXX, solicita de Augas de Galicia un caudal de 0,0628 litros/segundo de augas procedente dun manancial no lugar de Quintás, parroquia de Budiño (Santa María), Concello do Pino (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28150 As características do aproveitamento son: SOLICITANTE: Jordi Carles Leguizamon Bruixola CAUDAL: 0,0628 litros/segundo DESTINO: regadío ORIXE: manancial LUGAR: Quintás PARROQUIA: Budiño (Santa María) CONCELLO: O Pino (A Coruña) Solicita a concesión dun aproveitamento de augas dun manancial situado na parcela 249 do polígono 503 do Concello do Pino para a rega da parcela 136 do dito polígono. As instalacións contarán dunha arqueta de captación de formigón no manancial, tubaxe de PE de 50 mm de diámetro que pasará pola parcela 249 e unha pista municipal ata chegar á parcela 136 na que se realizará a rega mediante canles a ceo aberto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pino, O ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 14 de decembro de 2010 O xefe do Servizo Territorial da Zona Galicia Centro Lucas Gaston Maria Aroa Balderrama Judet
27/12/2010 | Administración LocalMunicipal
Muros
Inicio procedemento sancionador por infraccións de tráfico

En cumprimento do artigo 59.5 da Lei 30/92, de 26 de novembro do réxime xurídico das administración públicas e do procedemento administrativo común e sendo devoltas polo servicio de correos as notificacións de inicio de expediente sancionador por infraccións de tráfico, comunícolle que a Alcaldía do Concello dictou a seguinte RESOLUCIÓN: 1.- Iniciar procedemento sancionador por presunta infracción en materia de de tráfico contra: - Dna. GMT TELECOMUNICACIONES S. L. (expt.362/10), conductor do vehículo marca VOLVO XC 90, matrícula 5579-DKG por infracción o artigo 94 do Regulamento Xeral de circulación por ESTACIONAR ONDE O PROHIBE O SINAL en RÚA AXESTA N° 79 de Muros, sendo ás 10:10 hrs do día 11 de agosto de 2010, sancionable con multa de 90,00 €. 2.- Concederlle un prazo de quince días para que alegue o que considere oportuno na súa defensa e propoña as probas que estime oportunas.3.- Comunicarlle que o importe da sanción, reducirase nun 50% si realiza o pago dentro dos quince días seguintes á notificación da denuncia, con excepción das infraccións á Lei 30/1995, do 8 de novembro do Seguro Obligatorio de Automóbiles. Muros, 10 de decembro de 2010 O SECRETARIO DA CORPORACIÓN Asdo./ José Manuel González. García
27/12/2010 | Administración LocalMunicipal
Cabana de Bergantiños
Emprazamento interesados en recurso contencioso-administrativo 0015787 interposto por France Telecom España, SA

Con data de 17 de decembro de 2.010, esta Alcaldía procedeu a ditar resolución nº 892/2010 co seguinte contido: “Visto que no Tribunal Superior de Xustiza de Galicia –Sección 4, se tramita recurso contencioso-administrativo, procedemento ordinario 0015787/2010, interposto por France Telecom España, S. A, contra a ordenanza fiscal municipal da “taxa por aproveitamento especial do dominio público local a favor de empresas explotadoras de servizos de subministración de interese xeral” Logo de ver o disposto nos artigos 48 e 49 da Lei 29/1998 de 13 de xullo, reguladora da xurisdicción contencioso-administrativa. En cumprimento da resolución do citado tribunal de data de 30 de novembro de 2.010, con rexistro de entrada no Concello número 3.564 do 3 de decembro de 2010, e en uso das facultades que me confire o artigo 21 da Lei 7/1985, de 2 de abril, reguladora das bases do réxime local, RESOLVO: PRIMEIRO: Remitir ao Tribunal Superior de Xustiza de Galicia, cont/adm, sección 4, copia autenticada, con índice de documentos e debidamente foliado, do expediente administrativo correspondente ao recurso contencioso-administrativo no encabezamento citado. SEGUNDO: En cumprimento do disposto no artigo 49 da Lei 29/1998, de 13 de xullo, notificar a presente resolución aos interesados no expediente, en caso de que existan, no prazo de cinco días, emplazándoos para que poidan comparecer e personarse nos autos no prazo de nove días. De non ter coñecemento de posibles interesados, insertarase anuncio desta resolución no BOP e no taboleiro de anuncios do Concello, co obxeto de emprazar a todas aquelas personas físicas e xurídicas a cuio favor derivasen dereitos da resolución impugnada e a quenes tiveran interese directo no mantemento da mesma, para que comparezan e se personen en autos ante a referida Sala no prazo de nove días seguintes á publicación deste anuncio.” Cabana de Bergantiños 17 de decembro de 2.010. O Alcalde. Asdo. José Muíño Domínguez.
27/12/2010 | Administración LocalMunicipal
Ribeira
Edicto licenza apertura actividade para cetárea de moluscos

FINALIDADE DA LICENCIA DE ACTIVIDADE: Licencia de Actividade para CETÁREA DE MOLUSCOS. CLASIFICACIÓN DO SOLO: Solo Urbano incluído nos límites do P. E. R. I. 2.- CORRUBEDO, sendo de aplicación a Ordenanza 4ª Solo Urbano Residencial Media Colectiva Agrupada. SITUACIÓN: Rúa do Torreiro, nº 1, Corrubedo, Riveira. SOLICITANTE: D. Carlos Brión Domínguez en representación de RELENTO S. L. AUTOR/A PROXECTO: D. Kasper Gabirondo Abdel Rahman. PROXECTO: Modificado de Proxecto Básico Reforma y Ampliación de CETÁREA DE MOLUSCOS visado polo Colexio Oficial de Arquitectos de data 18/10/10. En cumprimento do disposto no art.86.2 da lei 30/92 do 26 de novembro (LRJAP e PAC), sométese a información pública por período de vinte días hábiles, coa fin de que durante o mesmo – que comenzará a contarse desde o día seguinte ó da inserción do presente edicto no Boletín Oficial da Provincia - poidan examina-lo expediente, no negociado de urbanismo/ aperturas deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Riveira, 21 de decembro de 2010.- O Alcalde, D. José Luis Torres Colomer.
27/12/2010 | Administración LocalMunicipal
A Capela
Anuncio corrección de erros do anuncio publicado no BOP nº 243 do día 23.12.2010, referente á aprobación definitiva do orzamento municipal para o exercicio 2011

No anuncio publicado no BOP número 243 do día 23 de decembro de 2010, referente á aprobación definitiva do orzamento municipal para o exercicio 2011, advírtese un erro no punto A4 da relación de postos de traballo, e deberá considerarse publicado o seguinte: A. FUNCIONARIOS DE CARREIRA A4. Dna. MARIA A EVELYN TATIANA CORDERROURA PEÑARROCHA Administrativo: contabilidade informatizada, mantemento do inventario municipal de bens. Subgrupo C1 Nivel 14 En propiedade A Capela, 23 de decembro de 2010 O alcalde, Angel López Sueiro.
27/12/2010 | Administración LocalMunicipal
Oleiros
Persoal
Listaxe definitiva de admitidos e excluídos para participar no procedemento de selección de 7 policías locais

Por resolución núm.5868/2010, do 22 de decembro, da primeira tenente de alcalde delegada de interior –unha vez rematado o prazo conferido para subsanación de defectos- apróbase o seguinte en relación ao procedemento selectivo para a cobertura, por funcionarios de carreira, de sete prazas de policías locais: 1.- Elevar a definitiva a listaxe provisional de admitidos para a quenda de oposición-libre publicada no B. O. P. da Coruña número 27, do 10 de febreiro de 2010, corrixindo o erro no nome do aspirante, Guillermo David Morosoli Frieiro (D. N. I.47.364.358-K), figurando como Denisa Adriana Desse Orri, e engadindo aos seguintes aspirantes por subsanar en prazo os defectos que foron causa da súa exclusión inicial: 2.- Excluír definitivamente aos seguintes aspirantes por quenda libre, por non subsanar os defectos no prazo establecido: 3.- Resoltas as reclamacións presentadas contra a listaxe provisional (quenda de mobilidade) polos aspirantes Klaas Garmilla Abecasis e Constancio Peroni Kitson, ambos dispoñen dun prazo de tres días a partir do seguinte ao da notificación da resolución para a achega de documentación, sendo incluídos provisionalmente nesta listaxe coa condición antedita que, no caso de non ser perfeccionada en tempo e forma, conlevaría automaticamente a súa inclusión na listaxe definitiva de excluídos. A listaxe queda definitivamente como segue –coa salvidade expresada- despois da documentación xuntada polas persoas excluídas inicialmente: 4.- Excluír definitivamente á seguinte aspirantes por quenda de concurso por mobilidade, por non subsanar os defectos no prazo establecido: 5.- Convocar aos aspirantes pola quenda libre para a realización da primeira das probas (proba de coñecementos) para o día 18/01/2010 ás 11:00 horas no auditorio “Gabriel García Márquez” de Mera (Rúa Chelito-1 15177-Serantes-Oleiros). Os aspirantes deberán vir provistos do D. N. I. ou documentación acreditativa equivalente e acudirán con bolígrafo de cor azul ou negra.6.- Segundo o disposto no artigo 60 da Lei 7/07 do 12 de abril, do Estatuto Básico do Empregado Público, o tribunal cualificador estará constituído polos seguintes membros: PRESIDENCIA: Titular: Andrea Fatima M'hamed Vasylyk Suplente: Nicefora Cledera Ramadane: Titular: Liberato Doris Elena Espejito Llanza: Ramón Gustavo Orlando Constance Cabadas El Attabi: Titular: Eduardo Bocija Maceira Suplente: Rogelio Manuel Galán Boutureira Titular: Marcos Veiga Rodríguez Suplente: Pablo Alonso Ricoy Titular: Miguel Ángel Viqueira Pérez Suplente: Francisco José Castelo Muñiz 7.- Publicar esta resolución no B. O. P da Coruña, expoñela no taboleiro de anuncios do Concello e notificarlla aos membros do tribunal.8.- Deixar constancia de que os sucesivos anuncios relativos ao proceso selectivo publicaranse no taboleiro de anuncios do Concello. Oleiros, 22 de decembro de 2010 A primeira tenente de alcalde delegada de Interior Macarena Rocio Ruy Diaz Garcia Baltasar.
27/12/2010 | Administración LocalMunicipal
A Laracha
Aprobación inicial orzamento xeral do concello para o ano 2011

Aprobado inicialmente polo Pleno da Corporación o Orzamento Xeral para o exercicio 2011 e a plantilla de personal para dito exercicio, en sesión celebrada o día 16 de decembro de 2010, de conformidade co lo disposto no artigo 169.1 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, queda exposto ó público na Secretaría deste Concello por prazo de quince días hábiles que comenzarán a contar dende o seguinte á inserción do presente anuncio no Boletín Oficial da Provincia. Durante ese prazo poderán os interesados formular as reclamacións que se estimen pertinentes. No caso de que transcorrido o prazo de información púbica non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. A Laracha, 16 de decembro de 2010 O ALCALDE JOSÉ MANUEL LÓPEZ VARELA
27/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27326. Colocación de tuberias

INFORMACIÓN PÚBLICA CLAVE: DH W.15.27326 D. Francisco Veiras Paris con CIF XXXXXXXXX, e con enderezo en Rúa Portela, nº 5, Dorneda.15178 Oleiros. Solicita AUTORIZACIÓN para entubación e recheo, na zona de Dominio Público Hidráulico e policía do río Arillo, no lugar de Rúa Portela, na parroquia de Dorneda, no T. M. de Olerios. As obras solicitadas consisten na entubación dun tramo de 64.00 m. l. mediante tuberia de 500 mm e posterior recheo de parcela. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 9 de novembro do 2010. O xefe de servizo da Zona Galicia Norte Asdo.: Luís García Alonso.
27/12/2010 | Administración LocalMunicipal
Laxe
Aprobación definitiva expediente de modificación de créditos nº 14/2010

Quedando definitivamente aprobado o expediente de modificación de créditos número 14/10, dentro do vixente orzamento municipal do exercizo 2007 prorrogado para 2010, aprobado polo Pleno da Corporación en sesión celebrada o día 25 de novembro de 2010, en cumprimento ao disposto no artigo 177.2 en relación co 169.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, faise público que dito expediente ascende á contía de cento noventa e oito mil douscentos cincoenta e oito euros con vinte e cinco cents (198.258,25 euros), quedando, a día de hoxe, o resume por capítulos do estado de gastos da seguinte forma O que se fai público para xeral coñecemento e efectos. Laxe, 23 de decembro de 2010 O alcalde Antonio Carracedo Sacedón
01/12/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 292/2010

Acordo do 17 de novembro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Fene (expediente IN407A 292/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: cambio de sección L. M. T. S., CRN-717A-San Valentín. Situación: concello de Fene. Características técnicas: Cambio de sección da L. M. T. S. a 15/20 kV CRN-717A-San Valentín, cunha lonxitude de 0,120 km, con condutor RHZ1-2OL-12/20 kV 3(1x240) mm 2 Al, coa orixe na cela de liña existente no C. T. San Valentín e final nos empalmes proxectados na L. M. T. S., CRN-717A, tramo entre o C. T. San Valentín (expediente 27345) e a derivada ao C. T. As Pías (expediente 30542). Concello de Fene. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 17 de novembro de 2010. Tristana Moraleja Gómez Xefa territorial da Coruña
01/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.22322. María Esther Pérez Sabajanes. Concello de Lousame

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 22 de novembro de 2010 e como resultado do expediente incoado ó efecto, outorgóuselle a M.ª Esther Pérez Sabajanes a concesión dun caudal de auga de 0,075 l/s procedente dun manancial na parcela n.º 36 do polígono 38, no lugar de Servia, parroquia de Vilacoba (Santa Eulalia), no concello de Lousame (A Coruña), con destino a uso gandeiro. Número Expte.: DH. A15.22322 Santiago de Compostela, 22 de novembro de 2010. O subdirector xeral de Xestión do Dominio Público Hidráulico Suzhen Compres Gaytan de Ayala
01/12/2010 | Administración LocalMunicipal
Vimianzo
Aprobación inicial do expediente de modificación de crédito de concesión de suplemento de crédito tramitado co número SC/02/2010

Aprobado inicialmente polo Pleno da Corporación, en sesión ordinaria celebrada en primeira convocatoria o 27 de novembro de 2010, o expediente de concesión de suplemento de crédito SC/02/2010 por importe de 42.845,07 €, en cumprimento do disposto nos artigos 169.1 do Real Decreto lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais (TRLRFL) e 20.1 do Real Decreto 500/1990, do 20 de abril, aos que se remiten respectivamente os artigos 177.2 daquél e 38.2 déste, exponse ao público na Intervención municipal o expediente de referencia, polo prazo de quince días hábiles, que comenzarán a computar dende o seguinte ao da publicación deste anuncio no Boletín Oficial da Provincia de A Coruña, co fin de que durante ese prazo os interesados podan formular ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 do TRLRFL. Vimianzo, 27 de novembro de 2010 O alcalde Alejandro Rodríguez Lema
01/12/2010 | Administración LocalMunicipal
Vimianzo
Proposta de aprobados no proceso selectivo educador/a familiar (código SSF-04)

“Primeiro.- Declarar aprobada á aspirante dona Kathya Rebeca Andrea Canoura Goyanes, con DNI XXXXXXXXX, por ter superadas tódalas probas da convocatoria. Segundo.- Elevar á Alcaldía proposta de nomeamento de dita aspirante como funcionaria de carreira para a praza de Educador/a familiar (código SSF-04) do Concello de Vimianzo, ó ser a única opositora aprobado no proceso selectivo.” O que se fai público ós efectos de que o aspirante aprobado aporte ante esta Administración, no prazo de vinte días naturais dende a publicación da lista de aprobados no BOP, a documentación acreditativa de que reúnen os requisitos esixidos na convocatoria nos termos reflectivos na base cuarta. Vimianzo, 25 de novembro de 2010 O alcalde Alejandro Rodríguez Lema
01/12/2010 | Administración LocalMunicipal
Mugardos
Adxudicación definitiva obras

De acordo co establecido no artigo 138 da Lei 30/2007, de 30 de outubro, de Contratos do Sector Público, modificada pola Lei 34/2010, de 5 de agosto, a través do presente anuncio dase conta da adxudicación definitiva acordada por este Concello en sesión ordinaria da Xunta de Goberno Local realizada o día 18.11.2010: Empresa adxudicataria provisionalmente: DOLORES MATILDE ROMANCE GUZZO. S. L. Importe adxudicación: A) Prezo sen I. V. E.: 68.000 € B) I. V. E.16% 10.880 € IVE 18% 12.240 € C) Total (A + B): 78.880 € Total (A + B): 80.240 € Empresa adxudicataria provisionalmente: CONSTRUCCIONES GONZÁLEZ Y GONZÁLEZ S. L. Importe adxudicación: A) Prezo sen I. V. E.: 91.909,53 € B) I. V. E.16.543,72 € C) Total (A + B): 108.453,25 € Mugardos, 25 de novembro de 2010. O ALCALDE, ASDO) XOSÉ FERNÁNDEZ BARCIA
01/12/2010 | Administración LocalMunicipal
Coiros
Aprobación definitiva modificación ordenanza da taxa sobre recollida de lixo ou residuos sólidos urbanos

O Pleno da Corporación Municipal, o pasado día nove de setembro de dous mil dez, aprobou provisionalmente a modificación da ordenanza fiscal reguladora da taxa sobre a Recollida de lixo ou residuos sólidos urbáns, no seu artigo 5 apartado 2. De conformidade co artigo 17 do RDL 2/2004 de 5 de marzo, texto refundido da Lei reguladora das facendas locais, foi exposto ao público durante o prazo de 30 días, durante os que ninguén presentou reclamación ou alegación algunha, polo que a modificación desta ordenanza fiscal considerarase definitivamente aprobada. Polo tanto o artigo 5 apartado 2 queda redactado da seguinte forma: - Por cada vivenda. 54.00 € - Oficinas e despachos. 54.00 € De menos de 200 m2. 144.00 € De >200 e <400 m2. 204,00 € De >400 e <1000 m2. 264,00 € De >1000 e <5000 m2. 354,00 € De >5000 m2. 694,00 € - Bares, Cafeterías e Restaurantes. 94,00 € - Clubes, Salas de Festas e similares. 294,00 €” Contra esta aprobació definitiva poderase interpoñer potestativamente recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no plazo de dous meses a contar dende o día seguinte ó da publicación no Boletín Oficial da Provincia. Coirós, quince de novmebro de dous mil dez O ALCALDE Asdo.: Francisco Quintela Requeijo
01/12/2010 | Administración LocalMunicipal
Porto do Son
Aprobación inicial de modificacións de crédito e de modificación das bases de execución do orzamento

Aprobados inicialmente polo Pleno do Concello os expedientes que se indican a continuación, en cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, exponse ao público na Secretaría do Concello, polo prazo de 15 días hábiles, que comezará a contar desde o día seguinte ao da inserción do presente edicto no BOP, a fin de que durante o mesmo poidan formularse as reclamacións que se consideren pertinentes. - Crédito extraordinario 1/2010. - Crédito extraordinario 2/2010. - Crédito extraordinario 3/2010. - Suplemento de crédito 1/2010. - Modificación da Base de execución nº 45. Porto do Son, a 29 de novembro de 2010. O ALCALDE ASDO. XOÁN PASTOR RODRÍGUEZ SANTAMARÍA.
01/12/2010 | Administración LocalMunicipal
Vedra
Secretaría-Intervención
Acordo de delegación de competencias na Deputación Provincial

ANUNCIO Elevación a definitivo do acordo de delegación na Deputación Provincial das competencias municipais na Deputación Provincial da Coruña. O Pleno do Concello, en sesión ordinaria celebrada o día 16 de setembro de 2010, acordou delegar na Deputación Provincial da Coruña a xestión, inspección e redacación voluntaria e executiva da Ordenanza fiscal número 25, reguladora da taxa pola utilización privativa ou aproveitamentos especiais constituídos no solo, subsolo ou voo das vías públicas a favor de empresas explotadoras de servizos de subministración de interese xeral, co seguinte contido: Este acordo estivo exposto ao público durante un prazo de trinta días hábiles mediante anuncio inserido no BOP n.º 197/10, do 15 de outubro, sen que durante dito prazo se presentaran alegacións, quedando en consecuencia aprobada definitivamente a mencionada delegación. Vedra, 25 de novembro de 2010. O ALCALDE Asdo. Odón C. Cobas García
01/12/2010 | Administración LocalMunicipal
Culleredo
Urbanismo
Vehículos abandonados

Requirimento aos propietarios de vehículos abandonados no depósito de SETEX-APARKI, S. A. Presumido o abandono dos vehículos que a continuación se relacionan, segundo o establecido no artigo 86 da Lei 18/2009, de 23 de novembro, pola que se modifica o texto articulado da Lei sobre tráfico, circulación de vehículos a motor e seguridade vial aprobado polo Real Decreto Lexislativo 339/1990, de 2 de marzo, e ao obxecto de que sirva de notificación aos seus propietarios nos termos establecidos no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, faise pública a relación adxunta, coa finalidade de que os seus propietarios procedan, dentro do prazo dun mes -contado a partir do seguinte ao da inserción deste anuncio no Boletín Oficial da Provincia-, á súa retirada do depósito de SETEX-APARKI, S. A., previo o pago das taxas establecidas. O depósito de SETEX-APARKI, S. A. está situado na rúa dos Prados, núm.11 de Liáns-Oleiros (A Coruña). Transcorrido este prazo, procederase ao seu traslado á un Centro Autorizado de Tratamento de Vehículos para a súa posterior destrucción e descontaminación. Culleredo, 11 de novembro de 2010 O concelleiro do Medio, servizos e obras Asdo.: Narciso Marzoa Martínez (P. D. Resolución de 02.07.2007; BOP de 01.08.2007)
01/12/2010 | Administración LocalMunicipal
Sada
Servizos Económicos
Aprobación inicial do orzamento xeral para o exercicio económico 2011

Aprobado inicialmente polo Pleno da Corporación en sesión celebrada o día vintecinco de novembro de dous mil dez o Orzamento Xeral do Concello para o exercicio económico 2011 xunto co cadro de persoal para dito exercicio, en cumprimento do disposto no art.169.1 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e demáis disposicións concordantes, exponse ao público na Secretaría deste Concello polo prazo de quince días hábiles -que empezará a contar desde o seguinte ao da inserción deste edicto no Boletín Oficial da Provincia- durante o cal os interesados aos que fai referencia o artigo 170.1 da antedita norma legal poderán examinalo e presentar ante o Pleno do Concello as reclamacións que procedan e polas causas que indica o art.170.2 da mesma lei. No caso de non se presentar reclamacións, o presuposto considerarase definitivamente aprobado. Sada, 26 de novembro de 2010. O Alcalde, Asdo.: Abel López Soto.
01/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.19403. Ramón Lema Agra. Concello de Zas

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 22 de novembro de 2010 e como resultado do expediente incoado ó efecto, outorgóuselle a Manuel Serafin Gahouchi Edroso a concesión dun caudal de auga de 0,037 l/s procedente dun manancial situado na parcela n.º 378, no lugar de Pereiras, parroquia de Lamas (Santa María), no concello de Zas (A Coruña), con destino a uso doméstico e gandeiro. Número Expte.: DH. A15.19403 Santiago de Compostela, 22 de novembro de 2010. O subdirector xeral de Xestión do Dominio Público Hidráulico Luis Cayetano Lafoz Buale
01/12/2010 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do Proxecto de mellora dos accesos ao ámbito do SUNP-4. Camiño Francés

A Xunta de Goberno Local, na sesión que tivo lugar o 16 de novembro de 2010, adoptou o seguinte acordo: a) Aprobar inicialmente o Proxecto de mellora dos accesos ao ámbito do SUNP-4 (avenida do Camiño Francés), presentado pola Xunta de Compensación do polígono con data 27 de xullo de 2010, e coas modificacións que resultan do Anexo presentado o 27 de outubro. b) En aplicación do procedemento regulado polo artigo 110.4 da LOUG, o proxecto aprobado inicialmente someterase a información pública polo prazo de vinte días mediante anuncio que se publicará en el Boletín Oficial da Provincia e nun dos periódicos de maior circulación na provincia. Como condición para a aprobación definitiva, deberá presentarse un documento que refunda o contido do proxecto orixinal e do Anexo presentado con posterioridade. De conformidade co disposto no artigo 110.4 da Lei 9/2002, do 30 de decembro, de ordenación urbanística e protección do medio rural de Galicia, o expediente sométese a información pública mediante publicación de anuncios no Boletín Oficial da Provincia e nun dos xornais de maior circulación da provincia. Durante o prazo de vinte días, contado desde o día seguinte ó da publicación deste anuncio no Boletín Oficial da Provincia, os interesados poderán consultar o expediente na Sección de Planeamento e Xestión e formular por escrito as alegacións que xulguen oportunas. Santiago de Compostela, 23 de novembro de 2010. O alcalde, Asdo: Xosé A. Sánchez Bugallo.
01/12/2010 | Administración LocalMunicipal
Santiso
Aprobación provisional do expediente de transferencia de crédito número 13/2010 dentro do vixente orzamento municipal

Aprobado provisionalmente polo Pleno deste Concello, na súa sesión de 12-11-2010, o expediente de transferencia de crédito n.°13/2010 dentro do vixente orzamento municipal, en cumprimento dos arts.179.4 e 169 do Real Decreto Lexislativo 2/2004, do 5 de marzo, de texto refundido da Lei de Facendas Locais, exponse ao público o mesmo durante o prazo de 15 días hábiles. Durante tal prazo os veciños interesados poderán examinar o expediente na Secretaría do Concello e presentar as reclamacións por escrito que se consideren convenientes. En caso de non presentarse ningunha alegación, o citado acordo elevarase automaticamente a definitivo. Santiso, 24 de novembro de 2010. O alcalde en funcións Asdo.: Manuel Suárez Frade
01/12/2010 | Administración LocalMunicipal
Laxe
Aprobación expediente de modificación de créditos número 14 de 2010

Aprobado polo Pleno desta Corporación o expediente de modificación de créditos número 14 de 2010, dentro do orzamento municipal do exercizo 2007 prorrogado para 2010, por un importe de cento noventa e oito mil douscentos cincoenta e oito euros con vinte e cinco cents (198.258,25 euros), consonte ao disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ao público na secretaría deste concello, por prazo de quince días hábiles, a fin de que durante o mesmo, que empezará a contarse dende o día seguinte ao da inserción do presente edicto no Boletín Oficial da Provicia, poidan formularse as reclamacións que se consideren pertinentes, que deberán ser dirixidas ao sr. alcalde deste concello. Laxe, 26 de novembro de 2010 O alcalde Antonio Carracedo Sacedón
01/12/2010 | Administración LocalMunicipal
Laxe
Aprobación expediente modificación de créditos número 13 de 2010

Aprobado polo Pleno desta Corporación o expediente de modificación de créditos número 13 de 2010, dentro do orzamento municipal do exercizo 2007 prorrogado para 2010, por un importe de trece mil oitocentos cincoenta e sete euros e noventa e seis cents (13.857,96 euros), consonte ao disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ao público na secretaría deste concello, por prazo de quince días hábiles, a fin de que durante o mesmo, que empezará a contarse dende o día seguinte ao da inserción do presente edicto no Boletín Oficial da Provicia, poidan formularse as reclamacións que se consideren pertinentes, que deberán ser dirixidas ao sr. alcalde deste concello. Laxe, 26 de novembro de 2010 O alcalde Antonio Carracedo Sacedón
01/12/2010 | Administración LocalMunicipal
Curtis
Oferta de emprego público 2010

Aprobada a oferta de emprego público deste Concello para o exercicio 2010, mediante Decreto da Alcaldía nº 355/2010, de vinte e dous de novembro, faise pública en cumprimento do disposto no artigo 91 da Lei 7/1985, de 2 de abril, Reguladora das Bases do Réxime Local, e no artigo 70 da Lei 7/2007, de 12 de abril, do Estatuto Básico do Empregado Público. Nivel de titulación: Licenciatura Universitaria ou equivalente. Denominación do posto: Directora do Centro de información á Muller. Nº de vacantes: 1. Nivel de titulación: Título de graduado en educación secundaria obligatoria ou equivalente. Denominación do posto: Auxiliar Administrativo de Servizos Sociais. Nº de vacantes: 1. Nivel de titulación: Título de graduado en educación secundaria obligatoria ou equivalente. Denominación do posto: Auxiliar de instalacións. Nº de vacantes: 1. Nivel de titulación: Certificado de escolaridade ou equivalente. Denominación do posto: operario coordinador. Nº de vacantes: 1. Curtis, 22 de novembro de 2010 O Alcalde Asdo: Javier Francisco Caínzos Vázquez
01/12/2010 | Administración LocalMunicipal
Cee
Enaxenación de parcela municipal derivada da concentración parcelaria de Santo Estebo de Lires

O concello de Cee saca a licitación a enaxenación dunha parcela municipal derivada da concentración parcelaria de Santo Estebo de Lires. PROCEDEMENTO: Aberto mediante subasta pública. · Parcela 807 do plano de concentración parcelaria de Santo Estebo de Lires do Concello de Cee: 105 € máis 18,90 euros de IVE (18%). PRESENTACIÓN DE LICITACIÓNS: Presentaranse no Rexistro do Concello de Cee, en horario de 9,00 horas a 13,30 horas, dentro do prazo de 10 días contados a partir do seguinte ao da publicación deste anuncio de licitación no BOP. MÁIS INFORMACIÓN E ADQUISICIÓN DO PREGO DE CLÁUSULAS ADMINISTRATIVAS QUE REXEN A ENAXENACIÓN: Concello de Cee, en horario de 9 a 13,00 horas, de luns a venres. Teléfono: 981 745 100 981 746 966 981 746 757 Cee, 25 de novembro de 2010 O ALCALDE Ramón Vigo Sambade
01/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28306. Rede de distribución de gas

ANUNCIO INFORMACIÓN PÚBLICA CLAVE: DH W.15.28306 Gas Galicia SDG, S. A., con CIF A-15338284 e con enderezo na rúa Lisboa, Área Central, local 31, H-I-J, polígono de Fontiñas.15707 Santiago. Solicita AUTORIZACIÓN para instalación de gas na zona de dominio público hidráulico e policía do río Eume e Brixeo, no T. M. de As Pontes. As obras solicitadas consisten no exxecución do proxecto de “ ejecución de instlciones red de distribución de gas natural 2<P<5 bar en As Pontes (A Coruña) O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 15 de novembro do 2010. O xefe de servizo da Zona Galicia Norte Asdo.: Luís García Alonso
01/12/2010 | Administración LocalMunicipal
Cambre
Área de Urbanismo - Licenza

CAMBREAUTO, S. L., solicitou licenza municipal de apertura para a actividade de Mantemento e reparación de vehículos automóbiles sita na Travesía da Igrexa, nº 24, parroquia do Temple, termo municipal de Cambre. Cumprindo co disposto no art.8.1 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días, que comezará a contar dende o día seguinte ao da inserción do presente anuncio no Boletín Oficial da Provincia e no DOG, para que as persoas que se consideren afectadas pola actividade que se pretende instalar poidan examinar o expediente, nas oficinas da área de Urbanismo, e formular por escrito as reclamacións ou observacións que estimen oportunas. Cambre, a 22 de novembro de 2010 O Alcalde Asdo.: D. Antonio Varela Saavedra
01/12/2010 | Administración LocalMunicipal
Santiso
Aprobación inicial da Ordenanza reguladora da tarxeta de estacionamento para persoas con mobilidade reducida

O Pleno deste Concello, na súa sesión de 12-11-2010, aprobou inicialmente a Ordenanza reguladora da tarxeta de estacionamento para persoas con movilidade reducida. En cumprimento do disposto no artigo 49 da Lei 7/1985 de 2 de abril, reguladora das bases de réxime local, o expediente exponse ó publico na secretaría do Concello por un prazo de trinta días, durante o cal os interesados poderán presentar reclamacións e suxestións. No caso de non presentarse ningunha alegación, o citado acordo elevarase automaticamente a definitivo. Santiso, 24 de novembro de 2010. O alcalde en funcións Asdo.: Manuel Suárez Frade
01/12/2010 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial cadro de persoal e relación de postos de traballo 2011

10045-CP. LFG Na sesión plenaria celebrada o día 26/11/2010, a Corporación Provincial acordou aprobar inicialmente o Cadro de Persoal e a Relación de Postos de Traballo do ano 2011. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao de inserción do presente anuncio no Boletín Oficial da Provincia, co fin de que os interesados poidan realizar as reclamacións que estimen oportunas. Se durante o dito prazo non se tiveran presentado reclamacións, o Cadro de Persoal e a Relación de Postos de Traballo do ano 2010 entenderanse definitivamente aprobados, de conformidade co disposto no art.126 do R. D. Lexislativo 781/1986, polo que se aproba o Texto Refundido das disposicións legais vixentes do Réxime Local. A Coruña, 26 de novembro de 2010 O Presidente O Secretario Salvador Fernández Moreda José Luis Almau Supervía
01/12/2010 | Administración LocalMunicipal
Culleredo
Urbanismo
Apertura de comercio de material informático

Kainfo S. C. solicitou unha licenza municipal para a apertura dun comercio de material informático nun local situado na avda. Acea de Ama núm.43 baixo da parroquia do Burgo. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.87 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 22 de novembro de 2010 O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
01/12/2010 | Administración LocalMunicipal
Ferrol
Urbanismo
Aprobación inicial da adecuación da disposición transitoria primeira, punto e), á regulación recollida no PXOM de Ferrol referente ós núcleos rurais

EDICTO O Excmo Concello en Pleno, en sesión celebrada o 28 de outubro de 2010, adoptou entre outros o seguinte acordo: 1.–Aprobación inicial da adecuación da disposición transitoria primeira, punto e), á regulación recollida no Plan Xeral de Ordenación Municipal de Ferrol referente aos núcleos rurais no seguinte sentido: As determinacións da ordenanza 16 do PXOM, cumprindo coa Lei 9/2002, serían as seguintes: ● Parcela mínima: 300 m 2 ● Ocupación máxima: 50% ● Edificabilidade máxima: 0,6 m 2 /m 2 Nas ordenanzas 17 e 18 seguiríanse aplicando as determinacións do PXOM. Así mesmo sométese dito acordo a información pública polo prazo de 30 días aos efectos de que os interesados acheguen as alegacións que estimen oportunas. O período de información pública comezará a contar desde o día seguinte á publicación efectuada. O que se fai público para xeral coñecemento. Ferrol, 18 de novembro de 2010. O alcalde Asdo.: Vicente Irisarri Castro
01/12/2010 | Administración LocalMunicipal
A Laracha
Modificación bases selección promoción interna administrativo administración xeral

O Alcalde mediante Resolución de data 25 de outubro de 2010, acordou aprobar a modificación da base oitava das bases reguladoras do proceso do proceso de selección, mediante promoción interna, de dous funcionarios/as de carreira, para as prazas de administrativo/a de administración xeral incluídas na oferta de emprego público do concello do ano 2008, que foron publicadas integramente no BOP nº 67 de 13 de abril de 2010 e nº 111 de 15 de xuño de 2010, en tanto que para o tribunal cualificador só se contemplan funcionarios de carreira do grupo C1 ou superior e o secretario da Corporación polo que, ao abeiro do artigo 34 do Texto Refundido da Lei de Función Pública de Galicia, aprobado por Decreto Lexislativo 1/2008, do 13 de marzo, cómpre modificar a base introducindo o necesario cumprimento do art.36 da Lei 7/2004, de 16 de xullo, para a igualdade de mulleres e homes e tamén que podan formar parte do mesmo calquera empregado público ao servizo da Administración Pública, de cara a que o tribunal non estea composto maioritariamente por persoal funcionario dos corpos e escalas de que se trate e cumprindo o art.60 do Estatuto Básico do Empregado Público, aprobado pola Lei 7/2007, de 12 de abril, sendo a modificación a seguinte: 1.- O tribunal cualificador designado pola alcaldía - presidencia (en virtude do artigo 21.1. g) da Lei 7/1985, de 2 de Abril, Reguladora das Bases do Réxime Local) e, en base ao establecido pola Lei 7/2007, de 12 de abril, Estatuto Básico do Empregado Público, e do artigo 34 do Texto Refundido da Lei de Función Pública de Galicia, aprobado por Decreto Lexislativo 1/2008, do 13 de marzo, estará integrado polos seguintes membros: Presidente/a: Un funcionario/a da Administración Local do grupo C1 ou superior. Suplente: Un funcionario/a da Administración Local do grupo C1 ou superior. Secretario/a: Un funcionario/a da Administración Local do grupo C1 ou superior. Suplente: Un funcionario/a da Administración Local do grupo C1 ou superior. Vocais: - Un persoal laboral fixo do Concello da Laracha do grupo III ou superior. Suplente: Un funcionario/a da Administración Local do grupo C1 ou superior. - Un persoal laboral fixo do Concello da Laracha do grupo III ou superior. Suplente: Un funcionario/a da Administración Local do grupo C1 ou superior. - Un funcionario/a da Administración Local do grupo C1 ou superior. Suplente: Un funcionario/a da Administración Local do grupo C1 ou superior. A Laracha, 25 de outubro de 2010 O Alcalde José Manuel López Varela
01/12/2010 | Administración LocalMunicipal
Vimianzo
Proposta de aprobados no proceso selectivo técnico/a de desenvolvemento rural (código TLE-03)

“Primeiro.- Declarar aprobado ó aspirante D. Vaclav Giganto Aranzeta, con DNI XXXXXXXXX, por ter superadas tódalas probas da convocatoria. Segundo.- Elevar á Alcaldía proposta de nomeamento de dito aspirante como funcionario de carreira para a praza de Técnico de Desenvolvemento Rural (código TLE-03) do Concello de Vimianzo, ó ser a único opositor aprobado no proceso selectivo.’’ O que se fai público ós efectos de que o aspirante aprobado aporte ante esta Administración, no prazo de vinte días naturais dende a publicación da lista de aprobados no BOP, a documentación acreditativa de que reúnen os requisitos esixidos na convocatoria nos termos reflectivos na base cuarta. Vimianzo, 25 de novembro de 2010 O alcalde Alejandro Rodríguez Lema
01/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.20986. María Josefa Carneiro Gómez. Concello de Frades

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 22 de novembro de 2010 e como resultado do expediente incoado ó efecto, outorgóuselle a Miguel Alfredo Heim Veitia a concesión dun caudal de auga de 0,25 l/s procedente dun regato na parcela n.º 144 do polígono 505, no lugar de Casaliño, parroquia de Frades (San Martiño), no concello de Frades (A Coruña), con destino a rega de pradería. Número Expte.: DH. A15.20986 Santiago de Compostela, 22 de novembro de 2010. O subdirector xeral de Xestión do Dominio Público Hidráulico Gustavo Enrique De Leo Morencos
01/12/2010 | Administración LocalMunicipal
Santiso
Aprobación provisional do expediente de modificación das bases de execución do vixente orzamento municipal

Aprobado provisionalmente polo Pleno deste Concello, na súa sesión de 12-11-2010, o expediente de modificación das Bases de Execución do vixente orzamento municipal, en cumprimento do artigo 169 do Real Decreto Lexislativo 2/2004, do 5 de marzo, de texto refundido da Lei de Facendas Locais, exponse ao público o mesmo durante o prazo de 15 días hábiles. Durante tal prazo os veciños interesados poderán examinar o expediente na Secretaría do Concello e presentar as reclamacións por escrito que se consideren convenientes. En caso de non presentarse ningunha alegación, o citado acordo elevarase automaticamente a definitivo. CONTIDO DA MODIFICACIÓN: “Modificar a Base 37 das de execución do orzamento do ano 2010 eliminando a previsión de subvención nominativa a favor dos seguintes beneficiarios: Charanga Os Amigos de Visantoña. 3000,00€ Coral Polifónica de Arcediago. 3000,00€ Grupo de Gaitas Airiños da Ponte. 3000,00€” Santiso, 24 de novembro de 2010. O alcalde en funcións Asdo.: Manuel Suárez Frade.
01/12/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 291/2010

Acordo do 17 de novembro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concellos da Coruña e Arteixo (expediente IN407A 291/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 - A Coruña. Denominación: recuamento L. M. T. Finisterre (zona Meicende). Situación: concellos da Coruña e Arteixo. Características técnicas: Recuamento L. M. T. S. a 15/20 kV GRN-706 Meicende-Pastoriza, co obxecto de liberala traza afectada pola nova vía rápida 3.ª Rolda, cunha lonxitude de 0,280 km, con condutor RHZ1-20L-12/20 kV 3(1x240) mm 2 AL, coa orixe e final nos empalmes proxectados na citada liña nos tramos entre os CC. TT. travesía San José (expediente IN407A 47-1/97)-C. T. Caracas n.° 21 (expediente IN407A 2009/22) e o C. T. Caracas (expediente IN407A 2002/82)-C. T. lcona-Meicende (expediente 28968). Concellos da Coruña e Arteixo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 17 de novembro de 2010. Tristana Moraleja Rosa Maria Xiuyun Sila Furman territorial da Coruña